Z A P I S N I K

                               42. sjednice Vijeća Gradske četvrti Donji grad

održane 04. 01. 2020. u zgradi Područnog ureda Centar, Zagreb, Ilica 25/I,

 dvorana 8  s početkom u 17, 00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Dean Čizmar, Darko Domitrović, Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović (od 17,54), Branko Stojković, Željko Stura (do17,57) , Tomislav Štriga  i  Josip Troha.
Drugi nazočni: Mirella Šušak Cvetković – v.d.voditeljica Odsjeka za rad Gradske četvrti, Ana Katić - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 14 od ukupno 15 članova Vijeća jer se gosp. Stipanović ispričao da će kasniti, čime su stečeni uvjeti za raspravu i pravovaljano odlučivanje.
Gosp. Paradžik daje Zapisnik 41. sjednice na usvajanje. Vijeće Gradske četvrti Donji grad prihvaća Zapisnik 41. sjednice jednoglasno.
Predsjednik predlaže dnevni red kako su dobili u materijalima za sjednicu. 
Gđa. Roje traži da se doda kao 22. točka dnevnog reda Prijedlog zaključka o ukidanju javnog dobra u općoj uporabi, jer se odnosi na Donji grad. Vijeće se složilo sa ovom nadopunom 
Vijeće jednoglasno usvaja sljedeći 
DNEVNI RED:
1.  Zaključak o izmjeni Financijskog plana Gradske četvrti Donji grad za 2019., donošenje
2. Izvješće o radu Vijeća Gradske četvrti Donji grad za 2019., 

3. Program rada Vijeća Gradske četvrti Donji grad za 2020., donošenje
4. Kuća Bolle, donošenje zaključka
5. Zagrebački grafiti, donošenje zaključka
6. Prijedlog statutarne odluke o izmjenama i dopunama Statuta Grada Zagreba., donošenje zaključka
7. Prijedlog akcijskog plana izgradnje, dogradnje i rekonstrukcije sustava javne rasvjete Grada Zagreba, donošenje zaključka
8. Prijedlog zaključka o pokretanju postupka izrade Plana razvoja Grada Zagreba za razdoblje 2021. – 2027., donošenje zaključka
9. Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba, donošenje zaključka
10. Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“ i Specijalne bolnice za plućne bolesti, donošenje zaključka
11. Prijedlog zaključka (produženje provedbe Akcijskog plana suzbijanje štetne uporabe alkohola u Gradu Zagrebu za razdoblje 2013. do 2016., do kraja 2020.), donošenje zaključka
12. Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.), donošenje zaključka
13. Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti, donošenje zaključka
14. Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu, donošenje zaključka
15. Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza, donošenje zaključka
16. Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije, donošenje zaključka
17. Prijedlog odluke o izmjeni Odluke o osnivanju Centra za pružanje usluga u zajednici „Novi Jelkovec“, donošenje zaključka
18. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Rekonstrukcija napuštene zgrade Zemaljske uzorite pivnice u Kačićevoj ulici“, KK.06.2.2.06.0001, donošenje zaključka
19. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. – 2020., referentni broj Ugovora o dodjeli bespovratnih sredstava KK.07.4.2.26.0001., „Pilot projekt Greenway – državna biciklistička ruta br. 2“. Prijedlog zaključka o prihvaćanju Ugovora o sufinanciranju, donošenje zaključka
20. Prijedlog zaključka o prihvaćanju Ugovora o sufinanciranju i partnerstva na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020., donošenje zaključka

21. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. -2020. za projekt Rekonstrukcija i prenamjena zgrade bivše Vojne bolnice za potrebe glazbene škole/Glazbeno učilište Elly Bašić, KK.06.2.2.0006., donošenje zaključka

22. Prijedlog zaključka o ukidanju statusa javnog dobra u općoj uporabi, donošenje zaključka

23. Ostala pitanja i prijedlozi
Ad1. Zaključak o izmjeni Financijskog plana Gradske četvrti Donji grad za 2019.
Vijeće bez rasprave s 10 glasova za i 4 suzdržana  glasa donosi  sljedeći
	ZAKLJUČAK O IZMJENI FINANCIJSKOG PLANA

	Gradske četvrti Donji grad za 2019.

	
	
	
	
	
	
	
	
	
	

	Članak 1.

	U financijskom planu Gradske četvrti Donji grad za 2019. (Službeni glasnik Grada Zagreba 5/18), članak 2. mijenja se i glasi:

	
	
	
	
	
	
	
	
	
	

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	35.790.000,00

	6711
	PRIHODI ZA FINANCIRANJE RASHODA POSLOVANJA
	35.279.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	511.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	35.790.000,00

	 
	OSNOVNA DJELATNOST GRADSKE ČETVRTI DONJI GRAD
	17.114.300,00

	3232
	USLUGE TEKUĆEG I INVESTICIJSKOG ODRŽAVANJA 
	7.019.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	6.867.000,00

	3237
	INTELEKTUALNE I OSOBNE USLUGE
	63.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.364.300,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	90.000,00

	4214
	OSTALI GRAĐEVINSKI OBJEKTI 
	480.000,00

	4221
	UREDSKA OPREMA I NAMJEŠTAJ
	31.000,00

	 
	ODRŽAVANJE KOMUNALNE INFRASTRUKTURE
	18.675.700,00

	3232
	ODVODNJA ATMOSFERSKIH VODA
	903.000,00

	3232
	ČIŠĆENJE JAVNIH POVRŠINA
	8.856.000,00

	3232
	ODRŽAVANJE JAVNIH POVRŠINA
	5.943.700,00

	3232
	ODRŽAVANJE NERAZVRSTANIH CESTA
	2.973.000,00

	
	
	
	
	
	
	
	
	
	

	
	
	
	
	
	
	
	
	
	

	Članak 2.

	Ovaj Zaključak će biti objavljen u Službenom glasniku Grada Zagreba.


Ad2. Izvješće o radu Vijeća Gradske četvrti Donji grad za 2019.
Nakon rasprave u kojoj sudjeluje gosp. Troha, Vijeće jednoglasno donosi  
IZVJEŠĆE
O RADU VIJEĆA GRADSKE ČETVRTI

DONJI GRAD ZA 2019. GODINU

1. UVODNE NAPOMENE


U 2019. godini Vijeće je djelovalo u skladu s odredbama Statuta Grada Zagreba, Pravila o radu Gradske četvrti, Poslovnika o radu, Programa rada Vijeća za 2019. i odlukama i zaključcima  koje je donijelo. Velika pažnja posvećena je zaključcima i  prijedlozima koje su Vijeću uputili mjesni odbori, pa je rad Vijeća često usmjeravan na pitanja i probleme koje su isticali mjesni odbori.


Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
            Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 

2.         RAD VIJEĆA

a) Broj i trajanje sjednica Vijeća


Rad Vijeća u 2019. godini se održavao kroz pripremu i održavanje sjednica, odnosno sastanke povjerenstava Vijeća radi pripreme dnevnog rada na sjednici te, shodno tome, kroz realizaciju zaključaka donesenih na sjednicama. 
      
Koristeći podatke iz evidencija i zapisnika sa sjednica Vijeća Gradske četvrti Donji grad iskazujemo zbirne brojčane pokazatelje o osnovnim oblicima rada Vijeća Gradske četvrti Donji grad.

U 2019. godini ukupno je održano 16 sjednica. Ukupno vrijeme trajanja sjednica je 31 sat. Sjednice su prosječno  trajale 116 minuta.

             Prisutnost članova Vijeća Gradske četvrti Donji grad sjednicama Vijeća u 2019. godini u prosjeku je četrnaest od petnaest članova, odnosno 93%. Analizirajući redovitost prisustvovanja, možemo konstatirati da je redovitost jednaka  kao i u  2018. godini
b)
Točke dnevnog reda i rasprava na sjednicama
Ukupni broj točaka dnevnog reda na sjednicama Vijeća Gradske četvrti Donji grad  je 188, odnosno prosječno 12 točaka po sjednici. Prosječan broj sudionika u raspravi po pojedinoj točki dnevnog reda je dva sudionika. 

Ukupan broj donesenih akata je 171. Od ukupno donesenih akata, 125 akta su zaključci o davanju mišljenja na prijedloge sa dnevnog reda Skupštine Grada Zagreba i gradskih ureda, a 46 su akti koji proizlaze iz funkcije Vijeća kao što su oni vezani uz donošenje i izmjene Plana komunalnih aktivnosti, Program odražavanja komunalne infrastrukture, Financijski plan, Godišnji izvještaj o izvršenju financijskog plana, Izvještaj o radu, Program rada i zaključci vezani uz nespomenute rashode poslovanja. Jednoglasno je doneseno 85 akta, odnosno 50 %.


Kao i svake godine, najobimniji posao bio je vezan uz donošenje Plana komunalnih aktivnosti, u suradnji i na bazi prijedloga mjesnih odbora,  ustanova u vlasništvu Grada Zagreba i građana.


Vrijednost plana bila je 7.541.000,00 kn i to prema sljedećoj strukturi:

1. JAVNO PROMETNE POVRŠINE I OBJEKTI
                    2.397.000,00

2. IGRALIŠTA I ZELENE POVRŠINE

                    3.147.600,00

3  JAVNA RASVJETA                                                                      29.875,00

4. PROSTORI MJESNE SAMOUPRAVE                                      553.525,00

5. DRUGI JAVNI OBJEKTI




            953.000,00

6. NERASPOREĐENA INTERVENTNA SREDSTVA                 460.000,00

Realizirano je preko 99 % planiranih akcija. 

Vijeće je po deveti puta obilježilo Dan Donjeg grada programom na otvorenom prostoru parka Zrinjevac i to s  Izložbom radova studenata Likovne akademije u organizaciji profesora Novoselca, nastupima Udruge poezija subotom, Inprovizacijski plesni kolektiv-suvremeni ples, Ivica Krakić- iluzionist, Klapa „Nostalgija“, kvintet Grey i Martin Kutnar i Soul Fingersi. 

c)
Radna tijela Vijeća


Od  radnih tijela osnovanih s ciljem poboljšanja kvalitete i racionalnosti odlučivanja na sjednicama, djelovalo je Povjerenstvo za male komunalne akcije i financije, koje je uz standardne sjednice obavilo i obilazak čitavog područja s ciljem predlaganja Prioriteta komunalnih aktivnosti, Povjerenstvo za Dan Donjeg grada i Povjerenstvo za predstavke i pritužbe s zadaćom  razmatranja predstavki i pritužbi građana i pravnih osoba s područja GČ Donji grad.

d)
Predsjednik


Predsjednik Vijeća radio je u skladu s Pravilima Gradske četvrti Donji grad te sazivao  sjednice Vijeća,  predlagao dnevne redove i predsjedavao sjednicama. 

            Nadalje, brinuo je o provođenju akata koje je Vijeće donosilo na sjednicama. Sudjelovao je u radu koordinacije koju čine gradonačelnik i predsjednik Gradske skupštine Grada Zagreba   i  predsjednici Vijeća gradskih  četvrti. Ukupan broj održanih koordinacija s gradonačelnikom  u 2019. godini bilo je 9, od kojih je na većini bio prisutan  predsjednik Vijeća Gradske četvrti Donji grad.

           Surađivao je sa predsjednicima mjesnih odbora na području Gradske četvrti, sazivao je koordinacije s predsjednicima mjesnih odbora gdje je uvijek jedna od točaka dnevnog reda bila vezana uz Plan komunalnih aktivnosti za 2019.
e)
Potpredsjednik Vijeća


Potpredsjednik Vijeća obnašao je svoju dužnosti sukladno odredbama Pravila Gradske četvrti Donji grad, djelovao kroz radna tijela Vijeća i zamjenjivao predsjednika u slučajevima njegove odsutnosti. 

3. IMOVINA VIJEĆA


Gradska četvrt Donji grad ne raspolaže vlastitom imovinom već koristi pokretnine, opremu i sitni inventar Grada. Mjesni odbori koriste 14 objekata temeljem Zaključka o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19 i 18/1) i ugovora o najmu s Republikom Hrvatskom.

 
Većina prostora koje koriste mjesni odbori  su u povratu.  U vlasništvu Grada Zagreba su samo „Cvjetni trg“, „Knez Mislav“ i „Matko Laginja“, dok su  prostori  MO „Petar Krešimir IV“ i  MO „Pavao Šubić“  u vlasništvu Podružnica Tržnice Zagreb, a MO Mimara, „Andrija Medulić“ i Hrvatski narodni vladari su u vlasništvu države i za njih se plaća najam. Prostor MO „Nadbiskup Antun Bauer, Bauerova 21 vraćen je u vlasništvo fizičkim osobama tako da se od Gradskog ureda za imovinsko pravne poslove traži zamjenski prostor u vlasništvu Grada Zagreba koji još do sada nije riješen.


Osim problematične situacije s vlasništvom, otegotnu okolnost predstavlja i način korištenja prostora. Sve prostore  koristi velik broj političkih stranaka i udruga građana, bez naknade. Kako su prostori u funkciji do kasnih večernjih sati, velika je i potrošnja energenata a time i troškovi. 

ZAKLJUČNE OCJENE

           Na relativno zadovoljstvo radom u 2019. godini, osim izuzetnog stupnja realizacije komunalnih aktivnosti. Vijeće nije zadovoljno  komunikacijom s većinom gradskih ureda koji na mnoštvo upita, poslanih požurnica ne daju odgovor.

           Dodatno nezadovoljstvo Vijeća  proizlazi iz problema  koji je u uskoj sferi utjecaja Vijeća, koja se svodi uglavnom na davanje mišljenja, i to ne obvezujućih. Vijeće Gradske četvrti Donji grad očekuje od gradskih upravnih tijela da u sljedećoj godini komunikacija s istima bude puno kvalitetnija, te da se o svim bitnim odlukama organiziraju savjetovanja i tribine, kako s članovima Vijeća tako i s građanima  grada Zagreba, pozivajući se na Statut Grada Zagreba kojim je regulirana  i mjesna samouprava u Gradu Zagrebu.


Također, Vijeće ponovo upozorava na nedostatnost prostora u Područnom uredu Centar, gdje se koriste dvije sobe, od kojih u jednoj radi voditeljica i predsjednik Vijeća dok su u drugoj djelatnici Gradskog ureda za mjesnu samoupravu. Ovaj prostor ne odgovara potrebama i neophodna je još jedna soba, tim više što jedinu dvoranu za sastanke koriste svi uredi unutar zgrade, pa je često problem dogovoriti željeni termin sjednice.
Ad3. Program rada Vijeća Gradske četvrti Donji grad za 2020.
Nakon rasprave u kojoj sudjeluju: gosp. Troha, gosp. Paradžik i gosp. Stura,  Vijeće jednoglasno 

PROGRAM  RADA VIJEĆA GRADSKE ČETVRTI

DONJI GRAD ZA  2020. GODINU
I. UVOD

Program rada za 2020. godinu usklađen je s projekcijama sredstava utvrđenim Proračunom Grada Zagreba, koja su za Gradsku četvrt Donji grad predviđena u ukupnom iznosu od 35.684.700,00  kn.

          Najveći dio ovog iznosa,7.446.000,00 kn, predviđeno je za realizaciju Plana komunalnih aktivnosti Gradske četvrti Donji grad, a 18.675,700 namijenjeno je Planu održavanja komunalne infrastrukture, dok su planovi malih komunalnih akcija mjesnih odbora, u ukupnom iznosu  6.867.000,00 kn.

II. GLAVNI CILJEVI


Vijeće u 2020. godini utvrđuje pojedinačno ciljeve koje želi realizirati sukladno realnim mogućnostima, a polazeći od sagledavanja stanja, potreba i problema Gradske četvrti. Glavni ciljevi Vijeća su:

1. Koordinacija pri donošenju svih važnijih odluka  s vijećima mjesnih odbora.

2. Predlaganje koncepta razvoja svoga područja u okviru razvojnog plana Grada Zagreba.

      3.  Predlaganje rješavanja uočenih problema u prometu na području cijele četvrti u

            suradnji s vijećima mjesnih odbora i gradskim upravnim tijelima.     

4.  Predlaganje kvalitetnih  rješenja od interesa za područje Gradske četvrti u postupcima    

     donošenja   prostornih i drugih  planskih dokumenata  i njihovih ostvarenja, te daljnje  

     traženje izrade urbanističkih planova uređenja i detaljnih planova uređenja, tamo gdje   

     se za to ukaže potreba, uz obvezu prethodnog raspisivanja javnih natječaja čime se 

     utječe na kvalitetu budućih rješenja.

      5. Praćenje stanja u komunalnoj infrastrukturi  i predlaganje  rekonstrukcije dotrajale 

    kao i izgradnje segmenata nove komunalne infrastrukture ili urbane opreme.

      6. Predlaganje mjera za učinkovitiji rad gradskih tijela i kvalitetniju koordinaciju između  

   njih i Vijeća. Vijeće predlaže, uz sadašnje koordinacije gradonačelnika, predsjednika 

   Gradske skupštine i predsjednika Vijeća, i povremene koordinacije  Zagrebačkog

   holdinga i Gradskog ureda za prostorno uređenje, izgradnju Grada, graditeljstvo, 

   komunalne poslove i promet s predstavnicima Gradske četvrti.

      7.  Praćenje stanja i predlaganje mjera za zadovoljavanje  potreba stanovnika na području   

    predškolskog i školskog odgoja i obrazovanja, javnog zdravstva, socijalne službe, 

    kulture, tehničke kulture i sporta od značenja za Gradsku četvrt.

      8. Razmatranje stanja sigurnosti zaštite osoba, imovine i dobara te predlaganje mjera, 

          suradnja sa Gradskim zapovjedništvom civilne zaštite.

      9. Kvalitetno  zadovoljavanje  potreba što većeg broja korisnika objekata, uz istovremeno 

           zalaganje za reguliranje participacije u režijskim troškovima  od onih korisnika koji   

           svoje usluge naplaćuju        

    10.  Savjesno i u skladu sa propisanim  rokovima obavljanje poslova koje Vijeću  povjere  

           Gradska skupština, gradonačelnik  i gradska upravna tijela.

    11.  Omogućavanje svim građanima pravodobne i potpune informiranosti o svim pitanjima 

           od interesa za područje četvrti.


U tom smislu Vijeće će i dalje tražiti od nadležnih gradskih  upravnih tijela brže i jasne reakcije na zahtjeve koje Vijeće postavlja u ime građana. To se posebno odnosi na  tražena postupanja  iskazana u aktima Vijeća (zaključci, mišljenja, primjedbe, prijedlozi, pitanja članova Vijeća i slično).


Vijeće će i nadalje tražiti suradnju gradskih tijela kroz sudjelovanje kako u radu Vijeća tako i na  zborovima građana ili neposrednom dijalogu sa građanima i vijećima mjesnih odbora. 
III. ZADACI I ROKOVI

Radi postizanja ciljeva utvrđenih Programom, Vijeće će u naznačenim rokovima raspraviti i donijeti odgovarajuće akte, naročito o sljedećim pitanjima:
1. Rješavanje komunalnih problema u četvrti u skladu s Planom održavanja komunalne  

    infrastrukture i Planom komunalnih aktivnosti (ceste, nogostupi, javna  rasvjeta, čistoća,
    zelene površine, mala zimska služba)








Rok: tijekom cijele godine
2. Uređivanje i opremanje dječjih i sportskih igrališta u skladu s Planom komunalnih 

    aktivnosti
                                                                                              Rok: tijekom cijele godine
3. Unapređenje stanja u prometu na području četvrti: proširenje pješačke zone i proširenje

    biciklističkih staza, problemi parkiranja na nogostupima,  signalizacija,  reguliranje brzine
    vozila



Rok: tijekom cijele godine
4. Suradnja s institucijama oko pomoći osobama s posebnim problemima  u cilju

    poboljšanja i unapređenja  kvalitete  života (posebna parkirna mjesta, uklanjanje 

    arhitektonskih barijera i sl.).








       Rok: tijekom cijele godine

5. Suradnja s institucionalnim i vaninstitucionalnim oblicima socijalnog i 

    zdravstvenog zbrinjavanja starijih i nemoćnih osoba, osobito onih osoba 

    koje žive same.







Rok: tijekom cijele godine
6. Intenziviranje rada na poboljšanju stanja sigurnosti i zaštite osoba, imovine i dobara na 

    području Gradske četvrti.

    U tom smislu nastaviti suradnju s tri Policijske postaje (I., II. i V.).    

  Rok: tijekom cijele godine

7.  Promicanje brige o redu i čistoći na ulicama Gradske četvrti  putem  nadležnih 

     komunalnih službi i u suradnji s komunalnim redarstvom.









Rok: tijekom cijele godine
8. Poticanje brige oko redovnog održavanja i obnavljanja nasada na zelenim površinama    

    četvrti (travnjaci, parkovi).









Rok: tijekom cijele godine

 9. Davanje prijedloga i mišljenja Vijeća na traženje Gradske skupštine, gradonačelnika i 

       gradskih upravnih tijela o pitanjima o kojima su ta tijela dužna zatražiti

       mišljenje Vijeća prije donošenja akata.








Rok: tijekom cijele godine

10. Održavanje koordinacija s vijećima mjesnih odbora. 

                                                                                                            Rok: tijekom cijele godine

11. Organiziranje manifestacije Dan Gradske četvrti Donji grad.

                                                                                                            Rok: 23. rujna 2020.

12. Komunikacija sa građanima u svrhu poboljšanja kvalitete života u gradskoj četvrti.

 







Rok: tijekom cijele godine
13. Organizacija javnih tribina čija je svrha unapređenje kvalitete života, podizanje svijesti o

      građanskoj participaciji i solidarnosti među građanima unutar gradske četvrti.









Rok: tijekom cijele godine
14. Saniranje i renoviranje prostora mjesne samouprave u skladu s raspoloživim    

      sredstvima








Rok: tijekom cijele godine

Ad4. Kuća Bolle
Predsjednik je otvorio raspravu u kojoj su sudjelovali: gosp. Lochert, gosp. Paradžik, gđa. Roje i gđa. Čačinovič. Vijeće s 10 glasova za i 4 glasa protiv donosi sljedeći 
ZAKLJUČAK

o hitnom postupanju vezanim uz temeljitu obnovu kuće Hermana Bolléa

1. Kuća Bollé jedan je od najkvalitetnijih primjera historicističke stambene arhitekture u Zagrebu, s djelomično očuvanim vrtom, te djelomično očuvanim oslikom na stepeništu i ostalim zajedničkim prostorima u unutrašnjosti kuće. Obzirom da je u njoj živio i radio između 1899. i 1926. godine jedan od najznačajnijih arhitekata u cjelokupnoj povijesti Zagreba, očuvanje ove građevine važno je i zbog njenog kulturno-povijesnog značaja.

2. Prema obrazloženju g-đe Marijane Sironić obnova je bitno otežana zbog neriješenih vlasničko-imovinskih odnosa; nije točno razjašnjeno tko su sve vlasnici, a u tijeku su i neki sudski procesi. Unatoč tome, Vijeće predlaže što je moguće skoriji susret predstavnika Zavoda s utvrđenim vlasnikom (ili vlasnicima), kako bi se istima stavilo do znanja: 

a) Postojanje obveze vlasnika u održavanju kuće koja ima status kulturnog dobra,

b) Mogućnosti sufinanciranja obnove koje vlasnicima stoje na raspolaganju.

3. Vijeće predlaže da Zavod sastavi detaljan opis stanja interijera, kako bi se stvorio temelj za mogućnost rehabilitacije onoga što je eventualno očuvano.

4. Vijeće predlaže da se točke 2. i 3. ovog Zaključka realiziraju u najvećoj hitnosti, te predlaže krajnji rok za realizaciju istih do 30. svibnja 2020. godine. Također, molimo lijepo i da nas redovito informirate o eventualnim novostima vezanim uz proces.

5. Vijeće nudi svoju pomoć i suradnju u uspostavi komunikacije s bilo kojim Gradskim uredom ili institucijom, s posebnim naglaskom na potrebu za hitnošću cijelog postupka.

6. S obzirom na loše statičko i građevinsko stanje kuće i situaciju na parceli (vrt, dvorišni objekt) predlažemo da se obnova pripremi projektom, koji bi se putem pozivnog natječaja ili narudžbe povjerilo iskusnom i afirmiranom arhitektu, a prema detaljnim propozicijama Zavoda. Projektom bi trebalo sagledati cjelinu i svu kompleksnost problema, a uz navedenu građevinsku sanaciju i uređenje parcele, odnosno njezinih sastojaka, posebnu pažnju treba posvetiti restauraciji stilskih elemenata. U tome bi se moglo potražiti savjet Hrvatskog restauratorskog zavoda koji u tome ima veliko iskustvo.

7. Vijeće je spremno imenovati povjerenstvo koji bi pratilo pripremu projekta i cjelokupnog postupka, te komuniciralo sa Zavodom, na kojem stoji najveći teret pripreme, provedbe i realizacije obnove kuće Bollé.

8. Vijeće se načelno zalaže za metodu dogovora s vlasnicima kuće Bollé, svakako uz nužnu  edukaciju istih o obvezama vlasnika prema očuvanju zaštićenog kulturnog dobra, ali i mogućnostima kako Grad Zagreb može i želi vlasnicima organizacijski i financijski pomoći u cjelokupnom postupku. Vijeće ne predlaže pribjegavanje restriktivnim mjerama koje su propisane za slučajeve krajnjeg negativnog odnosa prema zaštićenom kulturnom dobru, ali još jednom naglašava važnost o hitnom postupanju.

9. Ovaj zaključak biti će upućen Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za mjesnu samoupravu.

Ad5. Zagrebački grafiti
Predsjednik je otvorio raspravu u kojoj su sudjelovali: gosp. Lochert, gosp. Stura, gđa. Roje i gosp. Štriga. Vijeće s 10 glasova za i  4 suzdržana glasa  donosi sljedeći 
ZAKLJUČAK

o zaštiti od vandalskog grafitiranja

1. U Gradskoj četvrti Donji grad u stalnom je porastu broj zgrada čija se pročelja konstantno oštećuju vandalskim grafitiranjem, odnosno sveukupni broj grafita je u konstantnom porastu. Vijeće Gradske četvrti Donji grad upozorava na neefikasnost svih dosadašnji mjera koje su od 2004. godine do danas predložene i donešene sa ciljem sprječavanja takvih oštećenja.

2. Vezano na mjere Grada Zagreba - Povjerenstva protiv grafita, Akcijskog plana za sprječavanje od vandalskog grafitiranja i Odluka Gradske skupštine Grada Zagreba iz 2017. i 2018. godine  (Sl.gl. 9/17 i 7/18) Vijeće GČ Donji grad traži od nadležnih upravnih tijela:

- predočenje gradske karte grafita, 

- izvještaj interventne ekipe za uklanjanje grafita, 

- uvid u brošuru o sudskoj praksi europskih zemalja o vandalskom grafitiranju, 

- broj prijavljenih grafita od strane komunalnih službi, po godinama

- broj sankcioniranih počinitelja, po godinama

- broj održanih edukacijskih skupova sazvanih i održanih od strane koordinatora, 

- telefonski broj i adresu elektronske pošte za prijavljivanje vandalskih grafita, 

- broj zgrada u Donjem gradu koje su zatražile i dobile subvencije za uklanjanje i/ili 

  nanošenje premaza te postavljanja kamera za videonadzor.

3. Ovaj zaključak biti će upućen Gradskom uredu za prostorno uređenje, izgradnju Grada, graditeljstvo, komunalne poslove i promet i Gradskom uredu za mjesnu samoupravu.

Obrazloženje

Uvodno navodimo kratku retrospektivu dosadašnjih  radnji te odluka i zaključaka Gradske skupštine Grada Zagreba s namjerom sprječavanja vandalskog grafitiranja:

1.) 11.2.2004.  www. zagreb.hr  (arhiva) - Predstavljena nova tehnologija za uklanjanje grafita patentirana u Švicarskoj, u organizaciji Ureda za prostorno uređenje, izgradnju Grada, graditeljstvo, komunalne poslove i promet na uglu Bogovićeve i Petrićeve. Pročelnik Jelavić rekao: treba izmjeniti Odluku o komunalnom redu da se dio ovlasti s policije prenesu na komunalne redare, iz razloga kažnjavanja. 

Tom je prilikom Silvije Novak, pročelnik Gradskog zavoda za zaštitu spomenika kulture i prirode, rekao da je novi stroj možda pravo rješenje, jer omogućuje uklanjanje grafita bez većih oštećenja površina s kojih se skidaju.

2.) svibanj 2007. – Osnovano Povjerenstvo protiv grafita

Po tadašnjim podacima Gradskog ureda za prostorno uređenje, Grad Zagreb je u 2006. potrošio više od milijun kuna, točnije 1.002.540 kn, za čišćenje pročelja od grafita, a posebno u Donjem gradu gdje ih ima najviše. Tu je na djelu čisti vandalizam, rekla je tada  Sanja Kumpar, predsjednica Vijeća četvrti Donji grad te tada izabrana za predsjednicu povjerenstva -  sve navedeno objavljeno je 19.02.2007. u Poslovnom dnevniku.

Neke od odluka Povjerenstva su predvidjele povećanje kazne za uništavanje pročelja; korištenje iskustva drugih europskih gradova koji su sasvim riješili ovaj problem, prije svega uvođenjem novčanih kazni; određivanje prioritetne zone za pojačani nadzor komunalnog redarstva; procjena troškova antigrafitne zaštite; određivanje mjesta za kreativno izražavanje grafitima.  

3.) ožujak 2014.  Formirana Radna skupina za izradu Akcijskog plana u sastavu:

Voditeljica Sandra Švaljek, zamjenica gradonačelnika, članovi Vesna Kusin, zamj.grad., Mate Kraljević, šef  komunalnih redara, Ivan Zvonimir Čičak HHO, SanjaKumpar (VČDG),  Romana Kišur PU zagrebačka i gradski zastupnici Davor Štern i Alen Ostojić.

(Prama podacima MUP-a i Policijske uprave zagrebačke iz 2013. na području Grada Zagreba zabilježena su 154 slučaja nedozvoljenog grafitiranja.

Temeljem anketnog ispitivanja koje je proveo Institut za turizam, 1832 turista reklo da su u Zagrebu najružnije oštećene i grafitima uništene fasade).

Neke od mjera predviđenih Akcijskim planom:

-  Interventna ekipa uklanja grafite zaštitnim premazom,
-  Uvodi se obaveza premazivanja zgrada zaštitnim slojem do 3 m,

-  Interventna ekipa uklanjat će grafite najbližom nijansom boje vanjskih dijelova zgrade,

-  Na zgradama čija su pročelja obnovljena potrebno je koristiti zaštitni premaz do 3 m,

-  Izrada gradske karte grafita s prikazom koncentracije grafita po gradskim četvrtima,

-  Omogućava se ciljano obavljanje nadzora i svrsishodno korištenje resursa namijenjenih  

    rješavanju problema,

-  Obvezivanje komunalnih službi za prijavljivanjem grafita,
-  Sankcioniranje brzo i efikasno,

-  Provođenje edukacija zbog senzibiliziranja javnosti o potrebi sprječavanja grafita,

-  Koordinator će u suradnji s organizacijama civilnog društva i Ministarstvom pravosuđa  

   organizirati stručne skupove o grafitiranju i izdati brošuru o sudskoj praksi europskih  

   zemalja o sankcioniranju grafitera...“
4.) Travanj 2014.  – Gradska skupština donosi Strategiju urbane sigurnosti Grada Zagreba za razdoblje 2014. -2017. Citat:

„Jedno od načela Strategije je poboljšanje kvalitete javnih površina i komunalne uređenosti Grada Zagreba. Načelo se, između ostaloga, ostvaruje i kroz ciljeve usmjerene na zaštitu od grafita, brzo uklanjanje grafita i poboljšanje uličnog osvjetljenja.“

5.) Veljača 2015. Na sjednici Vijeća za prevenciju svi članovi podržali S. Švaljek u – sprječavanju grafita po pročeljima, komunalnoj i prometnoj infrastrukturi. (Napomena: u Akcijskom planu se spominju samo pročelja!!)
6.) Ožujak 2015. održan 'okrugli stol' na kojem je šef komunalnih redara, Mate Kraljević (član radne skupine), rekao da više od polovice pročelja zgrada u centru nije obnovljeno od kada su sagrađene pa bi brisanje grafita prouzročilo i uništenje same fasade.  

7.) 26.03.2015. na 24. sjednici Gradske skupštine (točka 12. Dnevnog reda) donesen je

Akcijski plan za sprječavanje vandalskog grafitiranja

Vijeće Gradske četvrti Donji grad je na sjednici održanoj 19.3.2015. donijelo Zaključak kojim  nije dalo pozitivno mišljenje na Akcijski plan iz razloga nedorečenosti i nekoliko spornih navoda, a poznata je činjenica da je upravo u Donjem gradu problem grafita najizraženiji.

8.) 21.03.2017. održana je 50. sjednica GSGZ, na kojoj su Gradski zastupnici većinom glasova donijeli odluku o sufinanciranju obnove pročelja višestambenih zgrada, u sklopu koje će Grad izdvojiti oko dvije milijarde kuna za obnovu oko 5000 objekata u roku od šest do osam godina. Izglasano je da Grad sufinancira 80% iznosa potrebnog za uređenje uličnih pročelja, te 60% za sva preostala pročelja.

Obnova pročelja višestambenih zgrada sadržavala je i dvije mjere kojima se Gradska uprava planirala suprotstaviti vandalskom grafiterstvu, a to su:

- Postavljanje zaštitnog antigrafitnog premaza na pročelja vidljiva s javne površine do visine od 3 metra,
- Postavljanje video nadzora.

Obnova pročelja trebala je obuhvatiti troškove nabave video nadzora i tehničkog uređaja za snimanje pročelja vidljivog s javne površine.

9.) 19.04.2017. Gradska skupština Grada Zagreba, na 52. sjednici donijela je Odluku o zaštiti objekata od grafita; izdvajamo Članak 12. 

- Grad Zagreb će uspostaviti bazu podataka o grafitima i izradit će gradsku kartu grafita,

- Grad Zagreb otvorit će telefonsku liniju i adresu elektronske pošte za prijavljivanje grafita.

10.) 22.05.2019. Unatoč najave javnog predstavljanja zagrebačke karte grafita od strane gradonačelnika Grada Zagreba, Milana Bandića, i to još u ožujku 2017. godine, te kako se u Beču ne može pronaći niti jedan grafit u centru grada, a da će tako biti i u Zagrebu, krajem svibnja 2019. godine više medija objavljuje informaciju kako karta grafita još uvijek nije dostupna javnosti, te da su unutar te dvije godine zagrebački „antigrafitni specijalci“ uspjeli očistiti točno nula fasada, ma baš niti jednu jedinu.

Ad6. Prijedlog statutarne odluke o izmjenama i dopunama Statuta Grada Zagreba
Vijeće bez rasprave s 11 glasova za i 3 suzdržana glasa donosi sljedeći
Z A K LJ U Č A K

o davanju mišljenja na Prijedlog statutarne odluke o izmjenama i dopunama Statuta Grada Zagreba

1. Vijeće Gradske četvrti Donji grad daje pozitivno mišljenje na Prijedlog statutarne odluke o izmjenama i dopunama Statuta Grada Zagreba.

2. Ovaj će zaključak biti upućen Stručnoj službi gradonačelnika.

Ad7. Prijedlog akcijskog plana izgradnje, dogradnje i rekonstrukcije sustava javne rasvjete Grada Zagreba
Vijeće nakon  rasprave u kojoj je sudjelovao gosp. Faber s 11 glasova za i 3 suzdržana glasa donosi sljedeći
Z A K LJ U Č A K

o davanju mišljenja na Prijedlog akcijskog plana izgradnje, dogradnje i rekonstrukcije sustava javne rasvjete Grada Zagreba

1. Vijeće Gradske četvrti Donji grad daje pozitivno mišljenje na akcijskog plana izgradnje, dogradnje i rekonstrukcije sustava javne rasvjete Grada Zagreba.

2. Ovaj će zaključak biti upućen Stručnoj službi gradonačelnika.

Ad8. Prijedlog zaključka o pokretanju postupka izrade Plana razvoja Grada Zagreba za razdoblje 2021. – 2027.
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o pokretanju postupka izrade Plana razvoja Grada Zagreba za razdoblje 2021. – 2027.

1. Vijeće Gradske četvrti Donji grad daje pozitivno mišljenje na Prijedlog zaključka o pokretanju postupka izrade Plana razvoja Grada Zagreba za razdoblje 2021. – 2027.

2.Ovaj će zaključak biti upućen Stručnoj službi gradonačelnika.

Ad9. Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba
1. Vijeće Gradske četvrti Donji grad daje pozitivno mišljenje na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba.
2. Ovaj će zaključak biti upućen Stručnoj službi gradonačelnika.

Ad10. Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“ i Specijalne bolnice za plućne bolesti
Vijeće bez rasprave s 12 glasova za i 2 suzdržana glasa donosi sljedeći
Z A K LJ U Č A K

o davanju mišljenja na Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“ i Specijalne bolnice za

 plućne bolesti

1.Vijeće Gradske četvrti Donji grad daje pozitivno mišljenje na Prijedlog zaključka o raspodjeli sredstava za djelomično pokrivanje gubitaka Kliničke bolnice „Sveti Duh“ i Specijalne bolnice za plućne bolesti.

2. Ovaj će zaključak biti upućen Stručnoj službi gradonačelnika.

Ad11. Prijedlog zaključka (produženje provedbe Akcijskog plana suzbijanje štetne uporabe alkohola u Gradu Zagrebu za razdoblje 2013. do 2016., do kraja 2020.)
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 

2013. do 2016., do kraja 2020.)

1. Vijeće Gradske četvrti Donji grad daje pozitivno mišljenje na Prijedlog zaključka (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. do 2016., do kraja 2020.).

2. Ovaj će zaključak biti upućen Stručnoj službi gradonačelnika
Ad12. Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)
1. Vijeće Gradske četvrti Donji grad daje pozitivno mišljenje na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017. do kraja 2020.).
2. Ovaj će zaključak biti upućen Stručnoj službi gradonačelnika.

Ad13. Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti
Vijeće bez rasprave s 8 glasova za i 6 suzdržanih glasova donosi sljedeći
Z A K LJ U Č A K

o davanju mišljenja na Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti
1. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Izvješća o provedbi mjera i aktivnosti za 2019. godinu iz Programa mjera sanacije unutar zona sanitarne zaštite izvorišta za postojeće građevine i postojeće djelatnosti.
2.Ovaj će zaključak biti upućen Stručnoj službi gradonačelnika.

Ad14. Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu
1. Vijeće Gradske četvrti Donji grad daje pozitivno mišljenje na Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2020. godinu.
2. Ovaj će zaključak biti upućen Stručnoj službi gradonačelnika.

Ad15.Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
Vijeće bez rasprave s 6  glasova za , 3 protiv i 5 suzdržanih glasa donosi sljedeći
Z A K LJ U Č A K

o davanju mišljenja na Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza

1.Vijeće Gradske četvrti Donji grad daje negativno mišljenje na Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza.

2.Ovaj će zaključak biti upućen Stručnoj službi gradonačelnika.

Ad16. Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije
Vijeće bez rasprave s 11 glasova za i 3 suzdržana glasa donosi sljedeći
Z A K LJ U Č A K

o davanju mišljenja na Prijedlog Odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen – ploče, sakralna obilježja i umjetničke instalacije

1.Vijeće Gradske četvrti Donji grad daje pozitivno mišljenje na Prijedlog Odluke o izmjeni Odluke o osnivanju povjerenstva za ploče za označavanje imena ulica i trgova, spomenike, skulpture, spomen – ploče, sakralna obilježja i umjetničke instalacije.

2.Ovaj će zaključak biti upućen Stručnoj službi gradonačelnika.

Ad17. Prijedlog odluke o izmjeni Odluke o osnivanju Centra za pružanje usluga u zajednici „Novi Jelkovec“
 Vijeće bez rasprave suzdržalo se od davanja mišljenja i donijelo sljedeći
Z A K LJ U Č A K

o davanju mišljenja na Prijedlog odluke o izmjeni Odluke o osnivanju Centra za pružanje usluga u zajednici „Novi Jelkovec“

3. Vijeće Gradske četvrti Donji grad suzdržalo se od davanja mišljenja na Prijedlog odluke o izmjeni Odluke o osnivanju Centra za pružanje usluga u zajednici „Novi Jelkovec“.

4. Ovaj će zaključak biti upućen Stručnoj službi gradonačelnika.

Ad18. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Rekonstrukcija napuštene zgrade Zemaljske uzorite pivnice u Kačićevoj ulici“, KK.06.2.2.06.0001

Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Rekonstrukcija napuštene zgrade Zemaljske uzorite pivnice u Kačićevoj ulici“, KK.06.2.2.06.0001
5. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt „Rekonstrukcija napuštene zgrade Zemaljske uzorite pivnice u Kačićevoj ulici“, KK06.2.2.06.0001.
6. Ovaj će zaključak biti upućen Stručnoj službi gradonačelnika.

Ad.19. Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. – 2020., referentni broj Ugovora o dodjeli bespovratnih sredstava KK.07.4.2.26.0001., „Pilot projekt Greenway – državna biciklistička ruta br. 2“. Prijedlog zaključka o prihvaćanju Ugovora o sufinanciranju
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. – 2020., referentni broj Ugovora o dodjeli bespovratnih sredstava KK.07.4.2.26.0001., „Pilot projekt Greenway – državna biciklistička ruta br.2“, Prijedlog zaključka o prihvaćanju Ugovora o sufinanciranju

1.Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. – 2020., referentni broj Ugovora o dodjeli bespovratnih sredstava KK07.4.2.26,0001., „Pilot projekt Greenway – državna biciklistička ruta br.2“, Prijedlog zaključka o prihvaćanju Ugovora o sufinanciranju:

2.Ovaj će zaključak biti upućen Stručnoj službi gradonačelnika.

Ad20. Prijedlog zaključka o prihvaćanju Ugovora o sufinanciranju i partnerstva na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.

1. Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa „ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.

2. Ovaj će zaključak biti upućen Stručnoj službi gradonačelnika.

Ad21.Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. -2020. za projekt Rekonstrukcija i prenamjena zgrade bivše Vojne bolnice za potrebe glazbene škole/Glazbeno učilište Elly Bašić, KK.06.2.2.0006.
Vijeće bez rasprave jednoglasno donosi sljedeći
Z A K LJ U Č A K

o davanju mišljenja na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt Rekonstrukcija i prenamjena zgrade bivše Vojne bolnice za potrebe glazbene škole/Glazbeno učilište Elly Bašić, KK.06.2.2.06.0006

1.Vijeće Gradske četvrti Donji grad daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014. – 2020. za projekt Rekonstrukcija i prenamjena zgrade bivše Vojne bolnice za potrebe glazbene škole/Glazbeno učilište Elly Bašić, KK.06.2.2.06.0006.

2.Ovaj će zaključak biti upućen Stručnoj službi gradonačelnika.

Ad22. Prijedlog zaključka o ukidanju statusa javnog dobra u općoj uporabi
Vijeće nakon  rasprave u kojoj je sudjelovao gosp. Faber i gđa. Roje s 9 glasova protiv  i 4 suzdržana glasa donosi sljedeći
Z A K LJ U Č A K

o davanju mišljenja na Prijedlog zaključka o ukidanju statusa javnog dobra u općoj uporabi
7. Vijeće Gradske četvrti Donji grad daje negativno mišljenje na Prijedlog zaključka o ukidanju statusa javnog dobra u općoj uporabi.
8. Ovaj će zaključak biti upućen Stručnoj službi gradonačelnika.

Ad23. Ostala pitanja i prijedlozi
Sjednica završila u 18,30 sati.
Zapisničarka:
 Ana Katić

KLASA: 026-02/20-01/59
URBROJ: 251-06-11-1-20-2
Zagreb,04. veljače 2020.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

